Li tagħti l-ħajja lil xi ħadd hija bla dubju wieħed mill-isbaħ rigali li qatt tista' tirċievi. Meta tmut tista' tħalli warajk persuna oħra li tgħix bl-organi tiegħek, u dan tista' tagħmlu b'daqqa ta' pinna fuq applikazzjoni. Persuni li għandhom minn sittax-il sena 'l fuq jistgħu jsiru donaturi tal-organi. Meta persuna tħalli din id-dinja, l-familjari ma jkunux jistgħu jagħtu l-organi tagħha mingħajr ma tkun imtliet din l-applikazzjoni qabel il-mewt sakemm il-persuna ma tkunx minuri taħt is-sittax-il sena. Bilfors irrid nagħti l-organi kollha? Wieħed jista' jiddeċiedi liema organi joffri. Meta jibda l-proċess biex jingħataw l-organi? It-tabib jista' jiproċedi bil-proċess li jitneħħew l-organi ladarba l-persuna tiġi ċertifikata mejta. X'taħseb il-Knisja? Il-Knisja Kattolika tinkoraġġixxi li l-organi jingħataw bħala donazzjoni wara l-mewt. Tista' timla l-applikazzjoni fuq dan is- sit .